बृहत्संहिता/अध्यायः १३
१३ सप्तर्षिचाराध्यायः ।।
 सैकावलीव राजति ससितोत्पलमालिनी सहासेव ।	
 नाथवतीव च दिग्यैः कौवेरी सप्तभिर्मुनिभिः ।।	१३.०१ ।।
 ध्रुवनायकोपदेशान्*नरिनर्ती[क्.नरिनर्त्ती]इवौत्तरा भ्रमद्भिश्च ।	
 यैश्चारं अहं तेषां कथयिष्ये वृद्धगर्गमतात् ।।	१३.०२ ।।
 आसन्मघासु मुनयः शासति पृथ्वीं युधिष्ठिरे नृपतौ ।	
 षड्द्विकपञ्चद्वियुतः शककालस्तस्य राज्ञश्च ।।	१३.०३ ।।
 एकैकस्मिन्नृक्षे शतं शतं ते चरन्ति वर्षाणाम् ।	
 *प्रागुदयतो +अप्यविवराद्र्जून्नयति तत्र संयुक्ताः[क्.प्रागुत्तरतश्च एते सदा उदयन्ते ससाध्वीकाः] ।।	१३.०४ ।।
 पूर्वे भागे भगवान्मरीचिरपरे स्थितो वसिष्ठो +अस्मात् ।	
 तस्याङ्गिरास्ततो +अत्रिस्तस्यासन्नः पुलस्त्यश्च ।।	१३.०५ ।।
 पुलहः क्रतुरिति भगानासन्ना अनुक्रमेण *पूर्वाद्यात्[क्.पूर्वाद्याः] ।	
 तत्र वसिष्ठं मुनिवरं उपाश्रितारुन्धती साध्वी ।।	१३.०६ ।।
 उल्काअशनिधूमऽद्यैर्हता विवर्णा विरश्मयो ह्रस्वाः ।	
 हन्युः स्वं स्वं वर्गं विपुलाः स्निग्धाश्च तद्वृद्ध्यै ।।	१३.०७ ।।
 गन्धर्वदेवदानवमन्त्राउषधिसिद्धयक्षनागानाम् ।	
 पीडाकारो मरीचिर्ज्ञेयो विद्याधराणां च ।।	१३.०८ ।।
 शकयवनदरदपारतकाम्बोजांस्तापसान्वनोपेतान् ।	
 हन्ति वसिष्ठो +अभिहतो विवृद्धिदो रश्मिसम्पन्नः ।।	१३.०९ ।।
 अङ्गिरसो ज्ञानयुता धीमन्तो ब्राह्मणाश्च निर्दिष्टाः ।	
 अत्रेः कान्तारभवा जलजान्यम्भोनिधिः सरितः ।।	१३.१० ।।
 रक्षःपिशाचदानवदैत्यभुजङ्गाः स्मृताः पुलस्त्यस्य ।	
 पुलहस्य तु मूलफलं क्रतोस्तु यज्ञाः सयज्ञभृतः ।।	१३.११ ।।